**ELŐTERJESZTÉS**

**Szombathely Megyei Jogú Város Közgyűlésének 2021. október 28-i ülésére**

**Javaslat az AGORA Savaria Kulturális és Médiaközpont Nonprofit Kft. ügyvezetői álláshelyére beérkezett pályázatok elbírálására**

A kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendelet módosításáról szóló 39/2020. (X.30.) EMMI rendelet (a továbbiakban: Rendelet) 5.§ rendelkezéseinek megfelelően Szombathely Megyei Jogú Város Közgyűlése az 56/2021. (VI.24.) Kgy. sz. határozatával pályázatot írt ki a 2022. január 1. napjával létrejövő AGORA Savaria Kulturális és Médiaközpont Nonprofit Kft. (a továbbiakban: AGORA) ügyvezetői feladatainak ellátására. A pályázat benyújtási határideje 2021. október 1. napja volt.

A Rendelet 6.§ (1) bekezdése alapján az érvényes pályázatot benyújtó pályázót a pályázati határidő lejártát követő 30 napon belül a munkáltatói jogkör gyakorlója által létrehozott, - a kulturális intézmény alapfeladatait érintően szakértelemmel rendelkező tagokból álló - bizottság hallgatja meg, amelynek tagjai:

1. ha a kulturális intézményben működik üzemi tanács, annak egy képviselője
2. a kulturális intézmény fenntartója legalább egy képviselője, továbbá
3. a kulturális intézmény alaptevékenységének megfelelő

ca) országos szakmai szervezet egy képviselője vagy

cb) a kulturális szakértői nyilvántartásban szereplő kulturális szakértő és

 cc) a kulturális intézményben képviselettel bíró reprezentatív szakszervezet - ha van ilyen - egy képviselője.

A Közgyűlés a szóban forgó határozatával a munkáltatói jogkör gyakorlójának képviseletében 3 főt, Horváth Soma alpolgármestert, valamint Putz Attila városi képviselőt, a Kulturális, Oktatási és Civil Bizottság elnökét, továbbá Horváth Gábor városi képviselőt delegálta a szakmai bizottságba.

A szakmai képviseletet a Nemzeti Művelődési Intézet delegáltja, míg az intézmény üzemi tanácsát annak elnöke képviseli a bizottságban. A szakszervezet képviselete nem releváns, tekintettel arra, hogy az AGORA Szombathelyi Kulturális Központ jelenlegi vezetője írásban nyilatkozta, hogy szakszervezet nem működik az intézményben.

Szombathely Megyei Jogú Város Közgyűlése a kinevezési és megbízási jogkör gyakorlójaként a fent jelzett 5 főből álló szakmai bizottság véleményének mérlegelését követően dönt a pályázatról a benyújtás határidejének (2021. október 1. napja) lejártát követő első ülésén.

A megadott határidőig 2 db pályázat érkezett. A pályázók egyúttal nyilatkoztak arról, hogy személyes meghallgatásuk a bizottság, illetve a Közgyűlés előtt nyilvánosan történjen.

A szakmai bizottság a 2021. október 21. napján megtartott ülésén a beérkezett pályázatokat véleményezi, melyről a bizottsági ülésen és a Közgyűlésen Horváth Soma alpolgármester úr ad tájékoztatást.

Kérem a Tisztelt Közgyűlést, hogy az előterjesztést megtárgyalni, és az AGORA Savaria Kulturális és Médiaközpont Nonprofit Kft. ügyvezetői álláshelyére beérkezett pályázatokról dönteni szíveskedjék.

**Szombathely, 2021. október „ ”**

**/: Dr. Nemény András :/**

**HATÁROZATI JAVASLAT**

**…../2021. (X.28.) Kgy. számú határozat**

**Az AGORA Savaria Kulturális és Médiaközpont Nonprofit Kft. ügyvezetőjének megválasztása**

1. A Közgyűlés az AGORA Savaria Kulturális és Médiaközpont Nonprofit Kft. ügyvezetői feladatainak ellátásával ………………………………… -t bízza meg.

Illetményét havi bruttó 600.000,- Ft-ban határozza meg.

A megbízás határozott időtartamra, 2022. január 1. napjától 2026. december 31. napjáig szól.

2. A Közgyűlés felkéri a polgármestert, hogy az igazgatói megbízás időpontjáig a 2007. évi CLII. törvény szerinti vagyonnyilatkozat megtétele érdekében a szükséges intézkedéseket tegye meg.

3. A Közgyűlés felhatalmazza a polgármestert, hogy a vagyonnyilatkozat megtételét követően az ügyvezetői megbízást aláírja.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal (az 1. pont vonatkozásában)

 2021. december 15. (a 2-3. pont vonatkozásában)